
	Εκδήλωση αφιερωμένη

 στους Κατεχόμενους Δήμους Κύπρου

στο Σπίτι της Κύπρου

Την Πέμπτη 12 Μαΐου 2016 και ώρα 19:00, η Επιτροπή Κατεχόμενων Δήμων Κύπρου και η Πρεσβεία της Κυπριακής Δημοκρατίας - Σπίτι της Κύπρου, θα πραγματοποιήσουν στο Σπίτι της Κύπρου, Ξενοφώντος 2Α Σύνταγμα, εκδήλωση αφιερωμένη στους Κατεχόμενους Δήμους Κύπρου.
Η εκδήλωση τελεί υπό την Aιγίδα της Α.Ε. του Προέδρου της Δημοκρατίας Κυρίου Προκοπίου Παυλοπούλου.
Χαιρετισμό θα απευθύνει ο Πρέσβης της Κυπριακής Δημοκρατίας κ. Κυριάκος Κενεβέζος.
Θα μιλήσουν ο Ακαδημαϊκός, Πρόεδρος της Επιτροπής Προστασίας της Πολιτιστικής Κληρονομιάς κ. Νικόλαος Κονομής και ο Πρόεδρος της Επιτροπής Κατεχόμενων Δήμων Κύπρου κ. Αλέξης Γαλανός.

Θα προβληθεί ταινία για την Πολιτιστική Κληρονομιά (διάρκεια 15') και καλλιτεχνικό πρόγραμμα με τη Χορωδία του Τμήματος Μουσικών Σπουδών της Φιλοσοφικής Σχολής του Εθνικού και Καποδιστριακού Πανεπιστημίου Αθηνών υπό τη διεύθυνση του Καθηγητή κ. Νίκου Μαλιάρα.
Στο πλαίσιο της εκδήλωσης και ώρα 20:00 θα πραγματοποιηθούν τα εγκαίνια Έκθεσης Φωτογραφίας με τίτλο Η ΚΑΤΑΣΤΡΟΦΗ ΤΟΥ ΕΥΡΩΠΑΪΚΟΥ ΠΟΛΙΤΙΣΜΟΥ ΤΗΣ ΚΥΠΡΟΥ ΑΠΟ ΤΗΝ ΤΟΥΡΚΙΑ.  Η ΤΡΑΓΩΔΙΑ ΣΥΝΕΧΙΖΕΤΑΙ…

Διάρκεια έκθεσης: 13 – 27 Μαΐου 2016

Ώρες λειτουργίας: Δευτέρα & Τετάρτη 10:00-18:00

Τρίτη, Πέμπτη, Παρασκευή 10:00-15:30

Επιστημονική έρευνα και κείμενα: Δρ. Χριστόδουλος Χατζηχριστοδούλου και Δρ. Ανδρέας Φούλιας. Συντονισμός: Γιάννης Παπαϊωάννου, Δήμαρχος Καραβά.
Φωτογραφίες παραχώρησαν: Ιερά Επισκοπή Μόρφου, Συνοδική Επιτροπή Εκκλησιαστικής Αρχιτεκτονικής της Εκκλησίας της Κύπρου – Μνημεία και Χριστιανική Τέχνη, Αρχιεπισκοπή Μαρωνιτών Κύπρου, Τμήμα Αρχαιοτήτων, Γραφείο Τύπου και Πληροφοριών της Κυπριακής Δημοκρατίας, Δήμος Αμμοχώστου, Δήμος Κερύνειας, Δήμος Μόρφου, Δήμος Λύσης, Δήμος Λαπήθου, Δήμος Κυθρέας, Δήμος Καραβά, Δήμος Λευκονοίκου, Δήμος Ακανθούς, Anmahouni Artin, Αυξεντίου Λοΐζος, Χοτζάκογλου Χαράλαμπος, Φούλιας Ανδρέας, Γεωργιάδης Μιχάλης, Χατζηχριστοδούλου Χριστόδουλος, Λουκά Νίκος, Μυριανθεύς Διομήδης, Παπαγεωργίου Αθανάσιος, Παπαϊωάννου Γιάννης, Σεβέρη Ρίτα, Στυλιανού Βάσος.

